כיכר מגן דוד
פסק דין דרד סקוט
דרדוויל
דרדוויל (באנגלית: Daredevil) הוא דמות בדיונית של גיבור-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת "Daredevil #1" מאפריל 1964 ונוצרה על ידי הכותב סטן לי והמאייר ביל אברט. ידוע בכינויים האדם ללא פחד והשטן מהלס קיצ'ן.
דרדוויל הוא האלטר אגו של מתיו "מאט" מייקל מורדוק, שגדל בשכונת הלס קיצ'ן שבעיר ניו יורק, ונפגע בילדותו בתאונה מחומר רדיואקטיבי שגרם לעיוורונו אך שיפר וחידד את חושיו האחרים עד לרמת העל טבעי. אביו - מתאגרף בשם ג'ק מורדוק - תמך בו בילדותו, אם כי הוא נהרג בידי גנגסטרים לאחר שסירב למכור קרב. מאט עוטה חליפה בצבעי צהוב ושחור - ומאוחר יותר אדום כהה - ונשבע לנקום ברוצחי אביו כגיבור-העל דרדוויל, הלוחם בפשעים תוך שימוש בחושיו המפותחים ובמיומנויות לחימה, כשבין אויביו הרבים נמנים קינגפין ובולזאיי. ביום, מאט הוא עורך דין שמגן על החפים מפשע ועוזר לכלוא את הפושעים מאחורי סורג ובריח בעזרת החוק. כינויו כדרדוויל הוא "האיש ללא פחד".
למרות שחוברות הקומיקס של דרדוויל היו לנחלתם של כותבים ואמנים רבים, הייתה זו הרצתו המשפיעה של פרנק מילר מסוף שנות ה-70 ושנות ה-80 של המאה ה-20 שזכורה ביותר וביססה את דמותו ביקום מארוול.
דמותו של דרדוויל מדורגת במקום העשירי ברשימת מאה גיבורי העל הגדולים, לפי אתר IGN, וכן במקום ה-37 ברשימת 50 דמויות הקומיקס הגדולות של כל הזמנים לפי מגזין אמפייר. את דמותו גילם בסרט הלייב אקשן "דרדוויל" השחקן בן אפלק. בסדרת הטלוויזיה "דרדוויל" משנת 2015, שמתקיימת ביקום הקולנועי של מארוול, מגלם את דמותו השחקן צ'ארלי קוקס.
בשנת 2021 הופיע קוקס בתפקיד אורח כמאט מורדוק/דרדוויל בסרט
אולפני מארוול צפויים להפיק סדרה חדשה של דרדוויל ב״שלב החמישי״ של היקום הקולנעי (MCU) היקום הקולנועי של מארוול
היסטוריה פרסומית.
השנים הראשונות.
סטן לי ראה את הדמות כגיבור מיוחד ויוצא מן הכלל, בדומה לגיבוריו של אלכסנדר דיומא. התפיסה הזו של הדמות נראית גם באחד מהכינוייו המוקדמים, "The Scarlet Swashbuckler" ("הרפתקן השני"). למרות זאת, הדמות איבדה את אופייה המקורי עם הזמן, ודרדוויל נהפך למעין ספיידרמן שני מנטיותיהם המשותפות להתבדח ולעסוק בפעלולי לוליינות ואקרובטיקה.
בדומה ל-"The Amazing Spider-Man", ובמה שנעשה לאחד מהסימנים הבולטים של סיפורים במארוול קומיקס, הדרמה הייתה חשובה ומרכזית בסדרה ותפסה חלק שווה בסדרה יחד עם סיפורי האקשן וההרפתקאות. בתחילת הסדרה התפתח משולש אהבה שלא התממש בין מורדוק, מזכירתו קארן פייג' וחברו הטוב פוגי נלסון, כשפוגי לא יכול לזכות בקארן, ומאט לא מסוגל להודות שקארן אוהבת מישהו אחר מלבד דרדוויל. כשקארן גילתה לבסוף את זהותו הסודית של מאט כדרדוויל, הגילוי היה קשה מדי בשבילה. היא עזבה את הפירמה והסדרה, ולא נראתה שוב עד שנות ה-80.
אף שקשה לדמיין דמות שנעשתה כה קשורה למיקום גאוגרפי מסוים עוברת למקום אחר, דרדוויל עזב לסן פרנסיסקו בתחילת שנות ה-70 של המאה ה-20. בסדרה כעת כיכבו דרדוויל וחברתו האלמנה השחורה, שניהם לוחמים ביחד בפשע. אך השינוי לא נמשך לזמן רב - האלמנה השחורה סיימה את מערכת היחסים כשפחדה שתפקידה כעוזרת של דרדוויל יסכן את מעמדה כגיבורת-על, ודרדוויל חזר להלז קיטשן. השניים נשארו ידידים קרובים ואהובים מזדמנים.
עידן פרנק מילר, הקינגפין ונינג'ות.
ההגדרה המודרנית של הדמות החלה בשנת 1979, עם כניסתו של פרנק מילר לכותר. מילר הגיע לכותר לראשונה כצייר, שם הציג סגנון דינמי וחדש. טון הסדרה נהיה אפל וקודר יותר, והלז קיטשן בעצמה קיבלה אפיון משלה והפכה לדמות הראשית בסדרה.
מחוברת #168 פרנק מילר נהיה לכותב הסדרה והסדרה עברה שינוי קיצוני. השינוי המשמעותי ביותר היה הכנסתו של נבל-העל של ספיידרמן, הקינגפין, לסדרה כאויב המושבע והחשוב ביותר של דרדוויל. עד אז, אויביו של דרדוויל היו בעיקר בעלי תלבושת. הקינגפין למעשה שינה את המסורת הזאת ואף על פי שהיה חזק מאוד ובעל יכולות לחימה מרשימות, רשעותו התבטאה בניהול העולם התחתון ולא בכוחות-על. הכותר עדיין הציג נבלי-על בולטים, אך כעת התמקד בעיקר בפשע מאורגן.
גישתו האפלה של פרנק מילר לדמות נמשכה גם לאחר שעזב. למרות זאת, מחליפו, דניס אוניל, לא זכה להצלחה המסחרית של קודמו וב-1986, מילר חזר לכותר כדי לכתוב את המיני סדרה "" הקלאסי (חוברות #227-233, פברואר-אוגוסט 1986) ביחד עם האמן דייוויד מזוצ'לי.
בדרדוויל: נולד שוב, קארן פייג' חוזרת ככוכבת סרטים פורנוגרפיים. נואשת להרואין, היא מוכרת את זהותו הסודית של דרדוויל תמורת זריקה. קינגפין מוצא תועלת במידע הזה, ומשתמש בו כדי להשמיד את מורדוק, להרוס את ביתו, לפגוע במוניטין שלו כעורך דין ולגרום נזק רב לחייו האישיים. כשחייו מתפרקים, מאט כמעט משתגע. אך למרות זאת מילר סיים את המיני סדרה בנימה אופטימית, כשמאט מוצא את אמו, שנחשבה למתה ומרכיב מחדש את חייו ההרוסים.
אולטימייט דרדוויל.
לדרדוויל יש גם גרסה מחודשת בעולם החדש של מארוול, אולטימייט מארוול, שם הוא מופיע כמאט מורדוק במיני-סדרה אולטימייט דרדוויל ואלקטרה, כתלמיד עיוור שלומד משפטים באוניברסיטת קולומביה, אשר פוגש את אלקטרה נאצ'יוס והשניים מתאהבים, עד שאלקטרה מתחילה לעבוד כרוצחת שכירה בשביל הקינגפין, והשניים הופכים לאויבים.
עברו של מאט אינו ידוע לגמרי, אך כנראה יוסבר. גרסת האולטימייט של דרדוויל הופיעה לראשונה בסדרה "אולטימייט מארוול טים-אפ", שם הוא מנסה למנוע מהמעניש להרוג פושע עד שספיידרמן מתערב וחושב שגם דרדוויל פושע. יותר מאוחר הוא מופיע ב"אולטימייט ספיידרמן סופר ספיישל", שם הוא מגלה שספיידרמן בסך הכול בן 16. בקרוב יופיע דרדוויל בשנתי החדש של אולטימייט ספיידרמן, שכנראה תהיה גרסה מחודשת לאותו מפגש שלהם באולטימייט מארוול טים-אפ.
אולטימייט דרדוויל הופיע גם ב"אולטימייט אקס-מן" שם הוא פגש את וולברין וגם באולטימייטס, שם שימש כעורך דין לדוקטור ברוס באנר.
ביוגרפיה בדיונית.
מאט מורדוק היה ילד שגר בהלס קיצ'ן, ניו יורק, בנו של מתאגרף בשלבי פרישה בשם ג'ק מורדוק. אביו רצה שמאט ירכוש לעצמו השכלה ולא ילך בדרכיו ומאט אכן דאג למלא אחר רצון אביו ושקד בלימודי משפטים, אך עבד ולמד איגרוף בסתר כדי להתחמק מביריונים. חבריו לכיתה כינו אותו "דרדוויל" ("מתגרה בשטן" בתרגום מילולי, המונח המקובל בעברית הוא "מתגרה במוות" או "שד משחת" הפרוזאי יותר).
כל חייו של מאט השתנו בפתאומיות כאשר הציל איש זקן שחצה את הכביש מפני משאית חולפת. המשאית התרסקה ומנה גדושה מהחומר הרדיואקטיבי שהיה בה נשפכה על פניו של מאט. החומר הפך את מאט לעיוור אך נתן לו חוש נוסף וחידד את חושיו האחרים. אחרי התאוששות קלה, מאט למד להסתדר עם הליקוי שלו, רק כדי לגלות שחושיו התחדדו ברמה ניכרת מהחומר הרדיואקטיבי. בנוסף, הוא קיבל חוש נוסף שמאפשר לו לזהות את מיקומם של חפצים וצורתם. החוש הזה נותן לו יתרון משמעותי, בעיקר בחושך כשהסיכויים לטובתו. חרף זאת, מאט מילא את הבטחתו לאביו וסיים בהצטיינות את לימודיו למשפטים.
אביו פנה לאמרגן איגרוף שרצה לפרסם אותו, נוכל לא טוב במיוחד שכונה פיקסר (The Fixer, "המסדר"). ג'ק זכה לתחייה מחודשת כשנלחם במספר קרבות מאורגנים שארגן לו פיקסר. פיקסר ראה את ההפסדים בהשקעותיו והורה לג'ק להפסיד בקרב, אך ג'ק, בראותו את מאט בקהל, לא יכול היה לאכזב את בנו. המתאגרף ג'ק מורדוק נתן את הקרב של חייו, ולאחר מכן נהרג כשפיקסר "הזמין" את מותו.
הרוס מאובדן אביו ומהמערכת הבלתי הוגנת שלא הרשיעה את פיקסר, מאט מורדוק לקח על עצמו להביא צדק. בזכרו את הבטחתו לאביו לא לחיות חיים אלימים, מאט יצר זהות חדשה לעצמו, כשעיצב לו תלבושת צהובה-שחורה מחלוק האיגרוף של אביו, ואימץ לעצמו את כינוי הילדות "דרדוויל" כשם הקוד שלו. דרדוויל התעמת עם חבורתו של פיקסר, כשנעזר באימוניו וביכולותיו הנסתרות. פיקסר עצמו הצליח להימלט למנהרה תחתית, שם הוא חטף התקף לב קטלני מהפניקה שלו והפחד מדרדוויל.
יחד עם מזכירתו קארן פייג' ושותפו פוגי נלסון, מאט נעשה לעורך הדין שהוא הבטיח לאביו שיהיה. בהבינו שמערכת הצדק אינה מושלמת, ושהוא יכול לשרת אותה טוב יותר בקריירה כפולה, מאט אימץ את הכסות של דרדוויל.
דמויות.
נבלים.
אויבים נוספים של דרדוויל כוללים את טיפואיד מרי, דת'סטוקר, טומבסטון, סטילט-מן, שוטגאן, שור-אדם, ג'סטר, ליידי בולזאיי ועוד.
שפת אם
שפת אם או שפה מקורית היא השפה שאדם לומד ראשונה. בהתאם, אדם יכול להיות מכונה דובר שפה מסוימת כשפת אם.
מקור השם בכך שלרוב לומד ילד את יסודות השפה במשפחתו, פעמים רבות מאמו. גרסה אחרת למקור השם היא שזו שפת המקור או שפת המולדת־האם או שפת הארץ.
באנגלית המונח "First language" (שפה ראשונה), מדגיש את הראשוניות של שפת האם בסדר הכרונולוגי של למידת השפות אצל הפרט.
שפת אם היא לרוב השפה בה הדובר מיומן יותר מבכל שפה אחרת. לרוב, שפה יכולה להיחשב שפת אם רק אם נרכשה לפני תום גיל העשרה או תפשה את המקום המרכזי בלימודיו ובחינוכו של הדובר. ישנם מקרים בהם אנשים גדלים בסביבה רב לשונית, שבה מדברים בשתי שפות או יותר. לדוגמה, בניהם של מהגרים עשויים לשלוט ברמה גבוהה גם בשפה המדוברת בביתם וגם בשפה המדוברת בסביבתם. במדינות מסוימות, נהוגות שתי שפות במקביל והלומד עשוי להיחשף לשתיהן בביתו ובלימודיו במקביל.
תקופה קריטית לרכישת שפת אם.
גילאי הינקות והילדות המוקדמת הם תקופה קריטית לרכישת שפת אם באופן מלא ושוטף.
לאחר מכן תהליכי רכישת השפה הופכים להיות מאומצים ומוגבלים יותר במידת היעילות שלהם.